Lahore'i arhitektuur

See artikkel räägib Lahore'i linna arhitektuurist. Linna arhitektuur on mitmekülgne, säilinud on ehitisi sajandite jooksul vahetunud võimuperioodidest: Suurmogulite Riigist, Sikhide Riigist ja Briti India ajast. Victoria-aegse arhitektuuri ja islami arhitektuuri segu nimetatakse indo-saratseeni arhitektuuriks. Sellele lisaks on linnas palju kaasaegseid maju. Lahore arhitektuur erineb Lääne funktsionalismist, linnas on alati tähtsustatud arhitektuuri kaudu sõnumite edastamine.

Lahore vanalinnas on palju moguliaegseid maju. Kuigi enamus Lahore ehitisi on saanud mõjutusi islamist, on linnas ka sikhismi, hinduismi, džainismi ja zoroastrismi mõjutustega maju.

Lahore arhitektuuri heaks näiteks on ka linna 13 väravat, nagu Raushnai värav, Masti värav, Yakki värav, Kašmiiri värav, Khizri värav, Šahh Burji värav, Akbari värav ja Lahore värav. Muud suurmogulite aegsed näited on Jahangiri sisehoov, Maktab Khana, Khilwat Khana, Pildisein, Kala Burj ja Hathi Paer.

Kohalikku arhitektuuri iseloomustavad ka mošeed. Linnale iseloomulik oli ümbritseda suuremad ehitised aedadega.

Vanalinn

Lahore vanalinn asub linna majanduslikku, demograafilist ja kultuurilist arengut palju mõjutanud Ravi jõe kaldal. Linna strateegiline asukoht muutis kohaliku kaubanduse ja välissuhtluse palju elavamaks. Vanalinn on meenutus Lahore hiilgeajast, see on rööpkülikukujuline ning alla 2 km2 suurune. Vanalinn asub väikesel kõrgendikul. Suurmogulite Riigi valitseja Akbar (troonil 1556–1605) laskis Lahores peatudes linna ümber müüri ehitada. Sikhide Riigi esimene maharadža Ranjit Singh (troonil 1801–1839) taastas ajaga lagunenud müüri ning rajas vallikraavi. Kraav ümbritses linna igalt poolt, välja arvatud põhjast. Linnal oli 13 väravat.

Säilinud linnaväravad
 Nimi Pilt KirjeldusBhati värav200x200pxBahti värav asub vanalinna läänemüüris. Värava ümbruses on palju linnaelanike seas populaarseid söögikohti. Värava läheduses asub sufi pühaku Ali al-Hujwiri mausoleum Data Darbar. Igal neljapäeval kogunevad värava juures naʽatʽi lugejad ja qawwali lauljad.Delhi värav300x300pxVanasti algas Delhi väravast ainus Lahore ja Delhi vaheline maantee. Värav ehitati suurmogulite perioodil. Aastal 1947 India jagamise tõttu toimunud mässude käigus sai värav kannatada, tänapäevaks on see taastatud.Kašmiiri värav200x200pxKashmiri värav on Kashmiri poole. Värava juures on Kashmiri basaar ja ehtsas suurmogulite hoones tegutsev tütarlaste kool. Lohari värav200x200pxLohari värav asub Bhati värava lähedal. Selle ümbruses on palju poode ja müügiputkasid. Urdu keeles tähendab "loha" "rauda", värav kannab Raudvärava nime, kuna selle ümbruses tegutses palju seppi.Roshnai väarv200x200pxRoshnai värav asub Lahore kindluse ja Badshahi mošee vahel. Roshnai oli üks Lahore põhiväravaid, seda läbisid paljud kõrged ametnikud. Õhtuti süüdati väraval tõrvikud (selle pärast nimetatakse seda vahel Tulede väravaks). See on linna ainus endiselt heas korras algkujul säilinud värav.Shairanwala värav200x200pxShairanwala värava ehk Lõvide värava ehitas maharadža Ranjit Singh. Maharadža lasi väravale panna puuridesse kaks tiigrit hoiatuseks sissetungjatele.

Suurmogulite arhitektuur

Suurmogulite ajal oli enamus rahvastikust hindud, mitte moslemid. Valitsejad üldiselt austasid maausuliste kombeid, kuid nende 300 aasta pikkuse valitsusaja jooksul suhtumine vaheldus. Paljude kohalike usundite traditsioonid sulandusid Suurmogulite Riigi kunsti, kirjandusse, muusikasse ja arhitektuuri. Akbari saabudes hindude ja moslemite arhitektuuristiilid Lahores segunesid.

Suurmogulite arhitektuuri mõjutasid india, islami, timuriidide ja isegi Euroopa arhitektuur. Suurmogulite kindlused ja lossid ei olnud loodud vaid otstarbekust silmas pidades, vaid nendega näidati Suurmogulite valitsejate võimu ja rikkust kohalikele. Suurmogulid lammutasid palju vanemaid ehitisi ning rajasid nende asemele omad. Iga valitseja proovis oma valitsusajast märki maha jätta. Peale kindluste ja paleede ehitati ka mošeesid ja hauakambreid, mis olid moslemite pühapaigad.

Arhitektuurilises mõttes ongi Lahore Suurmogulite linn.

Sikhide arhitektuur
Sikhide arhitektuuri hea näide on maharadža Ranjit Singhi samadhi ehk hauakamber. See asub vanalinnas kindluse ja Badshahi mošee lähistel. Ehitustöödega alustas tema poeg Kharak Singh kohas, kus Ranjit Singh 1839. aastal tuhastati. Selle viis lõpule Ranjiti noorim poeg Duleep Singh aastal 1848. Hauakamber on sikhide arhitektuuri hea näide, seda iseloomustavad kullatud soontega kaunistused ning ülaosa ümber uhke baluster. Ranjit Singhi tuhk on marmorist lootosekujulises urnis, mis asub hauakambri keskel asuva pietra duraga kaunistatud marmorist paviljoni all. Mausoleumist läänes asuvad kaks väikest monumenti Ranjit Singhi poja Kharak Singhi ja pojapoja Nau Nihal Singhi ning nende naiste mälestuseks. Hauakamber on ühtlasi sikhide pühakoda ehk gurdvara.

Briti arhitektuur
Briti võimu ajal tekkis Lahores suurmogulite arhitektuuri, uusgootika ja Victoria-aegse arhitektuuri sulandumisel koloniaalarhitektuuristiil. Briti ajal ehitati Ganga Rami juhtimisel postkontor, linnamuuseum, Aitchisoni Kolled|, Mayo Kunstikool, Ganga Rami haigla, Lady Mclagani Tütarlaste Kool, Riikliku Ülikooli Keemiaosakond, Mayo haigla Albert Victori osakond, Ganga Rami Keskkool, Hailey Kaubanduskolledž, Ravi Roadi hooldekodu, Lady Maynardi Tööstuskool, Pandžabi Ülikool, Lahore Ülemkohus, Pandžabi provintsiassamblee hoone, Lahore raudteejaam ja muud.Gill, Anjum. "Father of modern Lahore remembered on anniversary." Daily Times (Pakistan). 12 July 2004. Sel ajal valmis ka praeguseks linna eliidi kultuurikeskuseks muutunud Model Towni linnaosa.

Postkontor ja YMCA hoone valmisid kuninganna Victoria juubeliks. Tema auks ehitati kellatorne ja monumente üle Briti India. Aastal 1924 asutasid britid linna esimese ratsaklubi, mis tegutseb tänaseni.

Levinumad ehitisetüübid
Mošeed

Usk on moslemiühiskondade ilmet mõjutanud läbi aegade ning jälgi sellest on ka kunstis ja kultuuris. Lahoresse kui piirkonna keskusse on rajatud arvukalt moslemite pühakodasid. Linna tuntuim Suurmogulite aegne mošee on Badshahi mošee. Teised ajaloolised mošeed on Jahangiri hauakambri kõrval asuv ja Shah Jahani ajal ehitatud Masjid Sara-I-Shahjahani, Taxali värava mošee, Mochi värava juures asuv Saleh Kambohi mošee, Suurmogulite ajajärgu lõpus valminud Sunehri mošee, Jahangiri valitsusaja esimene mošee Sardar Jahan Lahori värava juures ning kindluses asuv naistemošee Zenana Masjid.

Pargid

Lahore on olnud pikalt tuntud oma ilusate parkide ja aedade poolest. Asukoht Ravi kaldal pakub head võimalust lopsakate rohealade loomiseks. Suurmogulite ajajärgul rajati aedu peamiselt valitsejate ja pühakute mausoleumide ümber. Mõned neist olid kasutuses suvilatena. Parkides ja aedades peatusid ka Lahores visiidil või läbisõidul olevad aadlikud. Ei ole kindel, kas Suurmogulite ajal olid aiad ja pargid linnakodanikele avatud. Suurmogulite ajal rajatud pargid on näiteks Dilkusha aed Model Townis, Shalamari aiad, Chauburji aed ja Hazuri Bagh.

Hauakambrid
Lahoresse on ehitatud arvukalt uhkeid valitsejate hauakambreid. Lahore oli Suurmogulite tuntuima kuninganna Nur Jahan lemmiklinn ning sinna on maetud tema säilmed. Linnas puhkab ka poolmüütiline neiu Anarkali. Linnas on ka Abu'l-Hasan Asaf Khani ja Ali Mardan Khani viimane puhkepaik. Erinevate valitsejate, usutegelaste ja pühakute haudu külastavad igapäevaselt tuhanded linlased ja turistid.

Tänapäev
Tänapäeva Lahores arhitektuuritraditsioonid muutunud. Kuplid, minaretid, kaared ja ekstravagantne ornamentide kasutamine, mis olid Mogulite stiili tunnusjooned, on nüüdseks moest läinud. Lisaks on muutuvad majandusmustrid, industrialiseerimine ja rahvastiku kasv oluliselt kaasa aidanud arhitektuurivormide revolutsioonilisele muutmisele. Muutuvate elustiilide ja suundumuste tõttu on üha enam kaldutud omaks võtma Lääne arhitektuuri. Tänapäeval on märkimisväärne Bahria Towni poolt ehitatud linnaosa, kus on inspiratsiooni saadud Vana-Egiptusest. Hea näide linna kaasaegsest arhitektuurist on Alhamra Kunstinõukogu hoone.

Vaata ka
 Suurmogulite ajajärk Lahores
 Lahore vanalinn
 Indo-pärsia kultuur
 Pakistani arhitektuur
 Alhamra Kunstinõukogu
 Hazuri Bagh Baradari
 Lahore kindlus
 Lahore raudteejaam
 Minar-e-Pakistan
 Ranjit Singhi samadhi

Viited

Kategooria:Arhitektuur
Kategooria:Pakistan